พระเจ้ามี่นละแง

พระเจ้ามี่นละ (မင်းလှ, pron; มีอีกพระนามว่า มี่นละแง (မင်းလှငယ်, , มี่นละผู้น้อง) ; ค.ศ. 1417–1425) เป็นกษัตริย์แห่งอาณาจักรอังวะ ครองราชย์เป็นเวลา 3 เดือนใน ค.ศ. 1425 พระเจ้ามี่นละแงขึ้นสืบราชบัลลังก์หลังจากที่พระเจ้าฝรั่งมังศรี (พระราชบิดา) สวรรคตเนื่องจากถูกทหารไทใหญ่จากสี่ป้อซุ่มโจมตี ขณะนั้นพระองค์มีพระชนมายุเพียง 7 พรรษา การซุ่มโจมตีครั้งนั้นเป็นแผนของพระนางชีนโบ่แม หนึ่งในพระมเหสีของพระเจ้าฝรั่งมังศรีที่ต้องการให้เจ้าฟ้ากะเล่เจ้ตองโญ เจ้าฟ้าแห่งเมืองกะเล่ ผู้เป็นชู้รักขึ้นสืบราชบัลลังก์ กระทั่งอีก 3 เดือนต่อมา พระนางชีนโบ่แมในฐานะพระมเหสีของพระเจ้ามี่นละแงได้วางยาพิษปลงพระชนม์ยุวกษัตริย์ในช่วงต้นเดือนพฤศจิกายน และสถาปนาเจ้าฟ้ากะเล่เจ้ตองโญในอีกไม่กี่วันต่อมา

**พระประวัติ**
มี่นละเสด็จพระราชสมภพจากเจ้าหญิงซอมี่นละกับมกุฎราชกุมารสีหตูแห่งอังวะ เมื่อ  26 เมษายน ค.ศ. 1417 เจ้าชายมีพระกนิษฐาสองพระองค์ คือ Saw Pyei Chantha และ Shwe Pyi Shin Me และพี่น้องต่างพระราชมารดาที่มีพระชนมายุมากกว่าอีก 4 พระองค์ ได้แก่ มังกะยอดิน, Min Hla Htut, Minye Aung Naing, ซอมี่น-พยู จากการสมรสครั้งแรกของพระราชมารดากับพระปิตุลานาม เจ้าชายมังรายกะยอฉะวา พระเจ้าฝรั่งมังฆ้อง (ครองราชย์ ค.ศ. 1400–1421) พระอัยกา ให้พระราชมารดาของพระองค์สมรสกับพระราชบิดาใน ค.ศ. 1416 หลังมังรายกะยอฉะวาสวรรคตเพียงปีเดียว
พระเจ้าฝรั่งมังฆ้องสวรรคตใน ค.ศ. 1421 และเมื่อพระเจ้าฝรั่งมังศรีขึ้นครองราชย์ ทำให้มี่นละตอนพระชนมายุ 4 พรรษากลายเป็นรัชทายาทโดยสันนิษฐานของอาณาจักร ประมาณ 4 ปีต่อมาในเดือนสิงหาคม ค.ศ. 1425 พระเจ้าฝรั่งมังศรีถูกลอบปลงพระชนม์จากความพยายามรัฐประหารโดยราชินีองค์หนึ่งของพระองค์นามพระนางชีนโบ่แม ผู้วางแผนแต่งตั้งเจ้าชายกะเล่เจ้ตองโญครองบัลลังก์ แต่การรัฐประหารกลับไม่ประสบความสำเร็จในทันที ราชสำนักยังคงทำตามลำดับผู้สืบราชบัลลังก์ และเลือกมี่นละเป็นกษัตริย์องค์ถัดไป
ใช่ว่าทุกคนพึงพอใจ พระนางชีนโบ่แมทรงตั้งคำถามอย่างเปิดเผยถึงการที่ราชสำนักเลือกเด็กชายวัย 8 พรรษา ในเมื่อมีทางเลือกคือเจ้าชายกะเล่เจ้ตองโญ ผู้บัญชาการทหารที่มีความสามารถและเจ้าชายผู้อาวุโสที่มีสิทธิ์ในราชบัลลังก์อย่างถูกต้อง พระองค์เป็นพระราชโอรสองค์โตในพระเจ้าตราพระยาแห่งอังวะ (ครองราชย์ ค.ศ. 1400) พระนางเชิญเจ้าชายแห่งกะเล่ให้มาที่อังวะเพื่ออ้างสิทธิ์ราชบัลลังก์ด้วยกำลัง เจ้าชายกะเล่เจ้ตองโญเดินทัพมาหลังฤดูฝนสิ้นสุดทันที ส่วนที่อังวะ พระนางชีนโบ่ทรงวางยาพิษยุวกษัตริย์จนสวรรคตในช่วงต้นพฤศจิกายน ค.ศ. 1425 แล้วจึงทรงแต่งตั้งเจ้าชายกะเล่เจ้ตองโญขึ้นราชบัลลังก์ได้สำเร็จ

**ประวัติศาสตร์นิพนธ์**
ด้านล่างคือรายการเหตุการณ์สำคัญตามที่รายงานไว้ในราชพงศาวดาร

**พงศาวลี**

**หมายเหตุ**

**อ้างอิง**

**บรรณานุกรม**
  location = London- cite book | last=Kala | author-link=U Kala | first=U | title=Maha Yazawin | publisher=Ya-Pyei Publishing | location=Yangon | orig-year=1724 | year=2006 | edition=4th printing | language=my | volume=1–3- cite book | author=Maha Sithu | author-link=Twinthin Taikwun Maha Sithu | title=Yazawin Thit | publisher=Ya-Pyei Publishing | location=Yangon | orig-year=1798 | year=2012 | edition=2nd printing | language=my | volume=1–3 |editor=Myint Swe |editor2=Kyaw Win |editor3=Thein Hlaing- cite book | author=Royal Historians of Burma | title=Zatadawbon Yazawin | orig-year=c. 1680 | year=1960 | editor=U Hla Tin (Hla Thamein) | editor-link=Hla Thamein | publisher=Historical Research Directorate of the Union of Burma | language=my - cite book | author=Royal Historical Commission of Burma | author-link=Royal Historical Commission of Burma | title=Hmannan Yazawin | volume=1–3 | orig-year=1832 | location=Yangon | language=Burmese | year=2003 | publisher=Ministry of Information, Myanmar
หมวดหมู่:พระมหากษัตริย์พม่า
หมวดหมู่:ราชวงศ์อังวะ